  Виталий Пронин Конкурсын быръемын луозы устоез азбарлэн, устоез палисадниклэн кузёоссы.Туэ 15-тӥ ползэ ялэмын «Ижевск - сяськаясь город» вожвылъяськон. Кыстӥськоз со 1-тӥ июньысен 1-тӥ сентябрёзь. Город администрациысь благоустройствоя но транспортъя управленилэн кивалтӥсез Сергей Кабанов верамъя, азьло аръёсы сямен ик, туэ но со кӧня ке номинациосъя ортчоз. Быръемын луозы устоез азбарлэн, устоез палисадниклэн кузёоссы. Озьы ик ӵошатсконэ пыриськыны быгатозы предприятиос, организациос, учреждениос. Таос куриськонэн вазиськыны кулэ ёрос администрациосы 31-тӥ июлёзь. Огдышем сямъя, туэ но устооссэ пусъёзы тау каронъёсын. Нош «Устоез азбар» номинациын вормисьёслы чакламын коньдон премиос но. 1-тӥ инты басьтӥсьёслы - 500 сюрс, 2-тӥ луисьёслы - 300 сюрс но 3-тӥе потӥсьёслы 200 сюрс манет. Та коньдонэз соос кутыны быгатозы азбарзэс шулдыртонлы ик: сяськаос мерттонлы, ӟусъёс, жаг куян урнаос, видеокамераос пуктылонлы, тыл лэсьтыны, пыдын ветлон сюресэз волятонлы но мукет.Элина Кумачёва Туспуктӥз Александр Горбунов    Теги: Ижкар конкурс  